આ રિપોર્ટમાં વિશ્વને સંદેશો આપવામાં આવ્યો છે કે વિશ્વસ્તરે ખતરનાક આતંકી સંગઠનો પર નજર નાંખીએ તો તેમાં સૌથી વધારે સંગઠનોને પાકિસ્તાનનું રક્ષણ પ્રાપ્ય છે અથવા કોઇને કોઇ રીતે પાકિસ્તાન તેમને મદદ કરી રહ્યું છે. બીજી બાજુ અફઘાનિસ્તાનના બધા જ આતંકી સંગઠનોને પાકિસ્તાનની મદદથી ચલાવામાં આવી રહ્યા છે. રિપોર્ટમાં એ બાબતનો પણ ઉલ્લેખ કરાયો છે કે ચરમપંથીઓમાં વધારો અને હથિયારોનો વધુ પડતો ઉપયોગ માનવ વિકાસ પર વિપરીત અસર પાડી શકે છે. આ બધી બાબતો એકબીજા સાથે જોડાયેલી છે. 80 પાનાના આ રિપોર્ટમાં આગામી 10 વર્ષમાં સુરક્ષા-સલામતી સામે આવતા પડકારોની ચર્ચા કરવામાં આવી છે અને આતંકવાદને ખતમ કરવા માટેના પ્રયોજનો દર્શાવવામાં આવ્યા છે.